Държавен вестник, бр. 37, 2019 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  37
1. обсъжда с възложителя изпълнението на 
проекта с предвидените материали;
2. окончателно уточнява изискванията към 
влаганите материали; 
3. изготвя спецификации на врати и прозорци, 
обзавеждане и оборудване;
4. изчислява количествата на материалите и 
строително-монтажните работи;
5. изработва подробни количества, описания 
и спецификации на основата на работното про­
ектиране, включително количествата на всички 
останали специалности;
6. извежда стойността на обекта според стой­
ността по отделните части;
7. оформя цялостна документация за про­
веждане на процедура по избор на изпълнител;
8. определя срок за възлагане. 
Фаза 7 – Съдействие при организация и про­
веждане на търг/търгове за избор на изпълнител/и
В тази фаза архитект-проектантът извършва 
следните видове проектантски услуги:
1. съставя генерална количествено-стойностна 
сметка по всички специалности, ангажирани с 
проектирането;
2. обсъжда с възложителя начините на въз­
лагане на строителството;
3. подготвя тръжна документация;
4. подготвя общите условия и изисквания за 
провеждане на търг за избор на изпълнител/и;
5. обявява и провежда търг (отделни търгове);
6. изготвя сравнителна таблица по показа­
тели на офертите, сравнява единичните цени и 
количества от офертите;
7. извършва проверка на променени позиции 
и описания на строителни дейности;
8. изготвя препоръчителна оценка;
9. съдейства при изготвяне на договора за 
строителство.
Фаза 8 – Инвеститорски и авторски контрол, 
координация на строителния процес до въвеждане 
на обекта в експлоатация
В тази фаза архитект-проектантът извършва 
следните видове проектантски услуги: 
1. изпълнява цялостен инвеститорски и архи­
тектурен контрол върху изпълнението на СМР 
и тяхното съответствие с изготвените проекти;
2. участва в изготвянето на календарен 
график за изпълнение от фирмата/фирмите- 
изпълнител/и и контролира неговото спазване; 
координира работата на инженерните специал­
ности, изпълняващи авторски и инвеститорски 
контрол; 
3. приема завършени етапи от СМР като 
качество и количество, писмено отразява евен­
туални пропуски и недостатъци на този етап с 
копие до възложителя; намира и прилага решения 
за незабавното им отстраняване, включително 
и детайли; 
4. проверява стойностите по представените 
актове и авансови искове и тяхното съответствие 
с офертните цени, подписва и представя на въз­
ложителя съгласие за изплащането им, ако са 
изпълнени условията за това;
5. извършва корекция и съгласуване на архи­
тектурни детайли в процеса на строителството, 
дава устни и писмени указания (в заповедната 
книга) на строителите при възникнали неясно­
ти, несъответствия с проектите, възникнали по 
време на строителството, за които писмено се 
уведомява възложителят; 
6. извършва контрол и евентуална корекция 
на елементите, доставени от изпълнителя/из­
пълнителите;
7. изготвя екзекутивни чертежи.
Фаза 9 – Комплектоване на архивна докумен­
тация, установяване на дефекти по обекта и 
съдействие за отстраняването им в рамките на 
гаранционните срокове
В тази фаза архитектът може да извършва 
следните дейности:
1. регистрира и извършва технически измер­
вания на деформации и повреди;
2. разследва и установява причините за по­
вредите;
3. описва и документира повредите;
4. организира изпълнение на мероприятия 
за защита и наблюдаване на обекта в полза на 
ползвателя му; 
5. изготвя специализирана оценка за възможни 
претенции на установените недостатъци в рам­
ките на гаранционните срокове в продължение 
на не повече от петгодишна давност от датата 
на приемането.
Чл. 20. Определянето на стойностите на се­
бестойността на основните проектантски услуги 
при сгради и обемно-пространствено оформяне 
(интериор) се определя, както следва:
– на съдържащите се в чл. 19 основни про­
ектантски услуги при сгради и обемно-прос­
транствено оформяне (интериор) – по хонорарна 
таблица № 4;
– на основни проектантски услуги при сгради 
и обемно-пространствено оформяне (интериор), 
чиито строителни стойности по изчисления са под 
50 000 лв., се определя според чл. 8 по вложено 
време или като тотална сума, но не повече от 
най-ниската себестойност според хонорарна таб­
лица № 4 за строителни стойности от 50 000 лв.;
– на основни проектантски услуги при сгради 
и обемно-пространствено оформяне (интери­
ор), чиито разходи за изпълнението им над­
минават най-високата строителна стойност от 
50 000 000 лв. в хонорарна таблица № 4, може 
да бъде договорен свободно.
Чл. 21. Определянето на стойностите на себе­
стойността на основните проектантски услуги за 
външни съоръжения и открити площни обекти 
се определя, както следва:
– на основните проектантски услуги за външ­
ни съоръжения и открити площни обекти – по 
хонорарна таблица № 5;
– на основни проектантски услуги за външни 
съоръжения и открити площни обекти, чиито 
строителни стойности по изчисления са под 
40 000 лв., се определя според чл. 8 по вложено 
време или като тотална сума, но не повече от 
най-ниската себестойност според хонорарна таб­
лица № 5 за строителни стойности от 40 000 лв.;
– на основни проектантски услуги за външни 
съоръжения и открити площни обекти, чиито 
разходи за изпълнението им надминават най-
високата строителна стойност от 3 000 000 лв. в